Aemodae Insulae seu Shetlandia et istius nominis orthographiae variae sunt (Anglice Shetland ; et Gadelice Sealtainn) sunt Scotiae archipelagus borealius. Inter oceanos Deucaledonium et Germanicum intersitae, supra Orcades positae propiores sunt septentrione, ab occidente Norvegiam adspectant. Insulae istae exporriguntur ab austro in boream. Maxima omnium, Mainlandia sive Continens vocatur, in plurimas paeninsulas divisa et fracta, cui iunguntur Vusta, Zeal, Pheodor, Papa Maior, Burghu Occidentalis et Orientalis, Trononis insula (sive Trondra), Bressa, et caetera.